Ramūnas Butautas
Ramūnas Butautas (g. 1964 m. gegužės 22 d. Kaune) – krepšinio treneris, trenerio Stepo Butauto (1925–2001) sūnus. 2006 m. gruodžio 28 d. LKF vykdomojo komiteto sprendimu tapo Lietuvos nacionalinės vyrų krepšinio rinktinės vyr. treneriu. 2009 m. rugsėjo 16 d. paliko nacionalinės rinktinės postą. 2009 m. liepos mėn. buvo pranešta, kad R. Butautas susitarė dėl 1 metų sutarties su Ukrainos Superlygos Donecko „Donetsk" klubu. Metų pabaigoje paliko Ukrainos klubą ir persikėlė į Kauno „Žalgirį“, tačiau jame praleidęs beveik tris mėnesius klubo vadovybės buvo priverstas atsistatydinti. Kartu su juo išėjo ir Algirdas Brazys. 2011 m. kovo 16 d. pasirašė dvejų metų sutartį su Rygos „VEF“ klubu. 2017 m. gruodžio 29 d. pasirašė iki sezono pabaigos sutartį su Panevėžio „Lietkabeliu“.